На основу члана 2. став 2, а у вези са чланом 15. ст. 1. и 2. и чланом 17б Уредбе о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате – Прељина („Моравски коридорˮ) („Службени гласник РС”, бр. 55/19 и 6/21) и члана 43. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

О Д Л У К У

О ИЗБОРУ СТРУЧНОГ НАДЗОРА НАД ИЗВОЂЕЊЕМ РАДОВА НА РЕАЛИЗАЦИЈИ ПРОЈЕКТА ИЗГРАДЊЕ ИНФРАСТРУКТУРНОГ КОРИДОРА АУТО-ПУТА Е-761, ДЕОНИЦА ПОЈАТЕ - ПРЕЉИНА („МОРАВСКИ КОРИДОР”)

1. За стручни надзор над извођењем радова на реализацији пројекта изградње инфраструктурног коридора ауто-пута Е-761, деоница Појате-Прељина („Моравски коридор”), изабран је конзорцијум Louis Berger d.o.o. Београд – носилац посла са члановима групе подносиоца пријаве Louis Berger SAS, 15 rue de Vanves, 92100 Boulogne, Billancourt, Paris, АГ-УНС Архитектонско Грађевински институт д.о.о, Нови Сад и Славиша Илић ПР, геодетске услуге пројектовање и остале услуге из области грађевинарства SDC Professional Београд.
2. Ова одлука објављује се на интернет страници Владе.

Образложење

Закон о утврђивању јавног интереса и посебним поступцима ради реализације пројекта изградње инфраструктурног коридора ауто-пута E-761, деоница Појате–Прељина („Службени гласник РСˮ, број 49/19 - у даљем тексту: Закон) ступио је на снагу 16. јула 2019. године.

Уредба о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате – Прељина („Моравски коридорˮ - у даљем тексту: Уредба), донета је на седници Владе одржаној 19. марта 2020. године, а Уредба о изменама и допунама Уредбе донета је на седници Владе одржаној 28. јануара 2021. године.

Влада је на седници одржаној 19. марта 2020. године донела Одлуку о образовању Радне групе за избор стручног надзора у циљу реализације пројекта изградње инфраструктурног коридора аутопута Е-761, деоница Појате – Прељина („Моравски коридорˮ - у даљем тексту: Радна група), а на седници одржаној 24. децембра 2020. године донела је Одлуку о измени Одлуке о образовању Радне групе за избор стручног надзора у циљу реализације пројекта изградње инфраструктурног коридора аутопута Е-761, деоница Појате – Прељина („Моравски коридорˮ).

Радна група усвојила је текст Јавног позива за спровођење поступка избора стручног надзора у циљу реализације пројекта изградње инфраструктурног коридора ауто-пута Е-761, деоница Појате – Прељина („Моравски коридорˮ).

Јавним позивом су дефинисани општи и посебни критеријуми по којима се врши избор стручног надзора.

Јавни позив је објављен у средствима јавног информисања, на Порталу е-Управа и интернет страници Министарства грађевинарства, саобраћаја и инфраструктуре, 14. априла 2021. године, са роком за подношење пријава до 14. маја 2021. године.

Након објављеног Јавног позива, сва питања и одговори заинтересованих лица, објављени су на интернет страници Министарства грађевинарства, саобраћаја и инфраструктуре у складу са упутством из Јавног позива.

Отварање пристиглих пријава за избор стручног надзора на реализацији пројекта изградње инфраструктурног коридора ауто-пута Е-761, деоница Појате – Прељина („Моравски коридорˮ), извршено је 17. маја 2021. године, у просторијама Министарства грађевинарства, саобраћаја и инфраструктуре, у улици Немањина 22-26, у Великој сали на VI спрату, са почетком у 11 сати, о чему је сачињен и Записник о отварању пријава.

Констатовано је да су пристигле три благовремене пријаве, непосредно на адресу писарнице Управе за заједничке послове републичких органа, улица Немањина бр. 22-26, 11000 Београд, у затвореној коверти, са назнаком *„Пријава за јавни позив за избор вршиоца стручног надзора на реализацији пројекта изградње инфраструктурног коридора ауто-пута Е-761, деоница Појате - Прељинаˮ*.

У поступку отварања пријава били су присутни чланови Радне групе у следећем саставу:

1. Милана Ракић, државни секретар у Министарству грађевинарства, саобраћаја и инфраструктуре, члан радне групе, која је по овлашћењу мењала председника Радне групе;
2. Драгана Дејановић, самостални саветник, Управа за јавни дуг, Министарство финансија,члан радне групе;
3. Сенад Махмутовић, државни секретар у Министaрству пољопривреде, шумарства и водопривреде,члан радне групе;
4. Ђорђе Милић, помоћник министра грађевинарства, саобраћаја и инфраструктуре,члан радне групе;
5. Анита Димоски, вршилац дужности помоћника министра грађевинарства, саобраћаја и инфраструктуре,члан радне групе;
6. Петар Цигановић, заменик начелника за безбедност, Безбедносно-информативна агенција,члан радне групе;
7. Јелена Лукић Новосел, виши саветник, Министарство грађевинарства, саобраћаја и инфраструктуре,члан радне групе;
8. Урош Станимировић, млађи саветник, Министарство грађевинарства, саобраћаја и инфраструктуре,члан радне групе;
9. Александар Антић, вршилац дужности директора „Коридори Србије” д.о.о. Београд, члан радне групе;
10. Ана Секулић, директор Сектора за правне послове, „Коридори Србије” д.о.о. Београд, члан радне групе;
11. Александар Сенић, директор Сектора за управљање изградњом и стручни надзор, „Коридори Србије” д.о.о. Београд, члан радне групе.

У поступку отварања пријава присуствовали су представници подносилаца пријава, и то:

|  |  |  |
| --- | --- | --- |
| Подносилац пријаве | Име и презиме представника | Овлашћење |
| EGIS d.o.o. Beograd, Ресавска 31, Београд, | Зоран Илић | Од 11. маја 2021. године |
| Louis Berger d.o.o, Боре Станковића 17, Београд | Марко Андријашевић | CLI0024/310/ДР/ДОО/21 од 10. маја 2021. године |
| Ingerop Conseil et Ingenierie Francuska, 18 rue des Deux Gares-CS 10087-92563 Rueil-Malmaison Cedex - France | Даниел Серафимовски | Од 17. маја 2021. године |

Друга присутна лица у поступку отварања пријава:

* Татјана Радукић, Руководилац Групе за спровођење јавних набавки у Министарству грађевинарства, саобраћаја и инфраструктуре;
* Милица Милосављевић, Министарство грађевинарства, саобраћаја и инфраструктуре;
* Јелена Николић, преводилац, „Коридори Србијеˮ д.о.о. Београд;
* Душанка Демић,Министарство финансија,по накнадно приложеном пуномоћју за члана Радне групе Сашу Стевановића, државног секретара у Министарству финансија**.**

До истека рока за подношење пријава достављене су три пријаве, и то:

1.

|  |  |  |  |
| --- | --- | --- | --- |
| Број пријаве | Назив и адреса Подносиоца пријаве | Датум пријема | Време пријема |
| 05/2021 oд 11. маја 2021. године | КОНЗОРЦИЈУМ:  1. EGIS d.o.o. Beograd, Ресавска 31, Београд - носилац посла  2. Еgis International SAS, 15 avenue du Centre – CS 20538 – Guyancourt – 78286 Saint – Quentin- en Yvelines Cadex, Francuska  3. Egis Water and Maritime SAS, 15 avenue du Centre - 78280 Guyancourt,  4. Projekt Biro Utiber d.o.o, Темеринска 76, Нови Сад,  5. Utiber Kozuti Beruhazo KFT. Budapest, Coska 7-13,  6. Vikoti Mernok Iroda KFT, 6000 Kecskemet, Cegledi ut. 2,  7. Институт ИМС а.д. Београд, Булевар војводе Мишића 43,  8. Ehting d.o.o, Веле Нигринове 16, Београд | 14. маја 2021. године | 12:22 часова |

Понуђена цена и остали елементи пријаве:

Назив подносиоца пријаве: Овлашћени члан групе:

EGIS d.o.o. Beograd, Ресавска 31, Београд.

Чланови групе:

Еgis International SAS, 15 avenue du Centre – CS 20538 – Guyancourt – 78286 Saint – Quentin- en Yvelines Cadex, Francuska;

Egis Water and Maritime SAS, 15 avenue du Centre - 78280 Guyancourt;

Projekt Biro Utiber d.o.o, Темеринска 76, Нови Сад;

Utiber Kozuti Beruhazo KFT. Budapest, Coska 7-13;

Vikoti Mernok Iroda KFT, 6000 Kecskemet, Cegledi ut. 2;

Институт ИМС а.д. Београд, Булевар војводе Мишића 43;

Ehting d.o.o, Веле Нигринове 16, Београд.

Број и датум пријаве: 05/2021 од 11. маја 2021. године.

Споразум групе Подносиоца пријаве од 11. маја 2021. године.

|  |  |
| --- | --- |
| Укупна цена без ПДВ-а у динарима (РСД) | 1.992.846.300.72 |
| Укупна цена са ПДВ-ом у динарима (РСД) | 2.391.415.560.86 |
| Рок важења понуде  (минимално 90 дана од дана отварања пријава) | 90 дана од дана отварања пријава |

2.

|  |  |  |  |
| --- | --- | --- | --- |
| Број пријаве | Назив и адреса Подносиоца пријаве | Датум пријема | Време пријема |
| 02/2021 | КОНЗОРЦИЈУМ:  1. Louis Berger d.o.o, Боре Станковића 17, Београд – носилац посла  2. Louis Berger SAS, 15 rue de Vanves, 92100 Boulogne, Billancourt, Paris,  3. АГ-УНС Архитектонско Грађевински институт д.о.о, Нови Сад,  4. Славиша Илић ПР, геодетске услуге пројектовање и остале услуге из области грађевинарства SDC Professional Београд, Радничка 5г, Београд | 14. маја 2021. године | 12:40 часова |

Понуђена цена и остали елементи пријаве:

Назив подносиоца пријаве: Овлашћени члан групе: Louis Berger d.o.o, Боре Станковића 17, Београд.

Чланови групе:

Louis Berger SAS, 15 rue de Vanves, 92100 Boulogne, Billancourt, Paris;

АГ-УНС Архитектонско Грађевински институт д.о.о, Нови Сад;

Славиша Илић ПР, геодетске услуге пројектовање и остале услуге из области грађевинарства SDC Professional Београд, Радничка 5г, Београд.

Број и датум пријаве: 02/2021 од 14. маја 2021. године.

Споразум групе Подносиоца пријаве од 14. маја 2021. године.

|  |  |
| --- | --- |
| Укупна цена без ПДВ-а у динарима (РСД) | 2.217.450.130.00 |
| Укупна цена са ПДВ-ом у динарима (РСД) | 2.660.940.156.00 |
| Рок важења понуде  (минимално 90 дана од дана отварања пријава) | 90 дана од дана отварања пријава |

3.

|  |  |  |  |
| --- | --- | --- | --- |
| Број пријаве | Назив и адреса Подносиоца пријаве | Датум пријема | Време пријема |
| СРБ/01/2021 од 14. маја 2021. | КОНЗОРЦИЈУМ:  1. Ingerop Conseil et Ingenierie Francuska, 18 rue des Deux Gares-CS 10087-92563 Rueil-Malmaison Cedex – France - носилац посла  2. Институт за грађевинарство ИГ д.о.о. Бања Лука, Краља Петра I Карађорђевића 92-96, Бања Лука,  3. Огранак института за грађевинарство ИГ д.о.о, Бања Лука- Београд, Косовска 17, Београд,  4. Safage, Francuska, 15-27 rue du Port, Parc de I ll 92000 Nanter, Francuska,  5. Safage d.o.o, Beograd, Београдска 27, Београд,  6. Total Engineering d.o.o. Beograd, Кијевска 5, Београд,  7. Geosystem d.o.o, Београд, Заплањска 84, Београд | 14. маја 2021. | 13:09 часова |

Понуђена цена и остали елементи пријаве:

Назив подносиоца пријаве: Овлашћени члан групе: Ingerop Conseil et Ingenierie Francuska, 18 rue des Deux Gares-CS 10087-92563 Rueil-Malmaison Cedex – France.

Чланови групе:

Институт за грађевинарство ИГ д.о.о. Бања Лука, Краља Петра I Карађорђевића 92-96, Бања Лука;

Огранак института за грађевинарство ИГ д.о.о., Бања Лука- Београд, Косовска 17, Београд;

Safage, Francuska, 15-27 rue du Port, Parc de I ll 92000 Nanter, Francuska;

Safage d.o.o, Beograd, Београдска 27, Београд;

Total Engineering d.o.o. Beograd, Кијевска 5, Београд;

Geosystem d.o.o, Београд, Заплањска 84, Београд.

Број и датум пријаве: СРБ/01/2021 од 14. маја 2021. године.

Споразум групе Подносиоца пријаве од 14. маја 2021. године.

|  |  |
| --- | --- |
| Укупна цена без ПДВ-а у динарима (РСД) | 1.847.664.000,00 |
| Укупна цена са ПДВ-ом у динарима (РСД) | 2.217.196.800,00 |
| Рок важења понуде  (минимално 90 дана од дана отварања пријава) | 120 дана од дана отварања пријава |

Неблаговремених пријава није било.

На основу прописаних општих и посебних критеријума Радна група је утврдила следеће:

Пријава бр. СРБ/01/2021 од 14. маја 2021. године. Конзорцијума на чијем челу је Ingerop Conseil et Ingenierie Francuska не испуњава опште критеријуме из разлога што у истој нису достављени докази који се односе на Остало особље, Тим за пројектну документацију, Списак особља, као и Изјава о расположивости особља, онако како је то захтевано Јавним позивом. У складу са чланом 11. ст. 6. и 7.Уредбe и садржином Јавног позива прописано је да пријаве које не испуњавају опште критеријуме, не узимају се у даље разматрање. Радна група бодује само пријаве које испуњавају опште критеријуме.

Сходно наведеном, бодовање Пријаве бр. СРБ/01/2021 од 14. маја 2021. године. Конзорцијума на чијем челу је Ingerop Conseil et Ingenierie Francuska није вршено, јер Пријава не испуњава опште критеријуме.

По извршеном прегледу пријава, Радна група је утврдила да су преостале две пријаве прихватљиве, и то Пријава бр. 05/2021 oд 11. маја 2021. године Конзорцијума на чијем челу је EGIS d.o.o. Beograd и Пријава бр. 02/2021 Конзорцијума на чијем челу је Louis Berger d.o.o. Београд. Обе испуњавају опште критеријуме за учествовање у поступку за избор стручног надзора у складу са Јавним позивом.

Након утврђивања прихватљивости поднетих пријава, односно испуњености општих критеријума, Радна група је приступила прегледу и анализи достављених доказа из поднетих пријава који се односе на посебне критеријуме за избор стручног надзора - услове на основу којих се оцењује (бодује) свака појединачна пријава.

У складу са наведеним, Радна група предложила је Влади да донесе одлуку да се за вршиоца стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате – Прељина („Моравски коридорˮ) изабере Конзорцијум-Louis Berger d.o.o. Београд – носилац посла са члановима групе подносиоца пријаве Louis Berger SAS, 15 rue de Vanves, 92100 Boulogne, Billancourt, Paris, АГ-УНС Архитектонско Грађевински институт д.о.о, Нови Сад и Славиша Илић ПР, геодетске услуге пројектовање и остале услуге из области грађевинарства SDC Professional Београд.

У складу са изнетим, Влада је на седници одржаној 20. маја 2021. године донела Закључак 05 Број: 351-4674/2021-1 којим је прихватила Извештај о спроведеном поступку за избор стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате - Прељина („Моравски коридор”), као и донела ову одлуку.

05 Број: 351-4671/2021-1

У Београду, 20. маја 2021. године

В Л А Д А

|  |  |
| --- | --- |
| Тачност преписа оверава  ГЕНЕРАЛНИ СЕКРЕТАР  Новак Недић | ПРЕДСЕДНИК  Ана Брнабић, с.р. |